open-index/open-wikipedia-markdown huggingface dataset:
Esparvero (desambigación)

**Esparvero** ye un termino, que tiene usos muit ambiguos ta referir-se a diferents aus de presa de mida meyana, puede estar:

### Aus de presa de dimensions meyanas
Aus que tienen a lonchitut d'o cuerpo d'entre 50 y 80&nbsp;cm, y que cuan obren as alas no superan os 1,80 metros d'envergadura:
#Un au de presa común, de color marrón por tot o cuerpo, alas d'extrimos arronchaus y una faixa blanca caracteristica en a cara inferior de cadaguna. Se veiga **[[Milvus|o chenero ''Milvus'']]**.
#Un au de presa no guaire común, de color grisa fusca en o dorso y blanca con piquetas u rayetas negras en o vientre, que se sole trobar en arias boscosas y tansament sen i puede veyer en proximidat d'arias habitadas. Se veiga ***[[Accipiter gentilis]]***.
#Un au de presa común, de color marrón, que se sole albirar planiando en circulos sobre os campos y espacios obiertos, que presenta as alas luengas y con extrimos en punta, y dos puntas en a coda, como si se le bifurcase. Se veiga **[[Milvinae|a tribu ''Milvinae'']]**.

### Aus de presa de dimensions chiquetas
Aus que tienen a lonchitut d'o cuerpo d'entre 30 y 50&nbsp;cm, y que cuan obren as alas no superan o 1,30 metros d'envergadura.
#Un au de presa chiqueta, de color grisa u azulenca en o dorso, clareta en o vientre. O vientre d'as fembras puede manifestar bella cosa de color royisca arredol d'o papo y a parte inferior d'a cara. Se veiga ***[[Accipiter nisus]]***.
#Un au de presa chiqueta, con as alas en punta y a coda tiesa, poco propensa a obrir-la mientres vola. De color grisa azulenca por a par d'alto y blanca per debaixo. Se veiga ***[[Falco columbarius]]***
#Un au de presa chiqueta, de color marrón, que se sole trobar en espacios obiertos y que caza cernindo-se en l'aire. Se veiga ***[[Falco tinnunculus]]***.

## Notas


## Referencias
Patricia Conde

**Patricia Conde Galindo** (Valladolit, 5 d'octubre de 1979) ye una actriz, comica, modelo y presentadora de televisión espanyola, conoixita por presentar o programa d'humor *[[Sé lo que hicisteis...]]*, d'o canal *[[La Sexta]]*.

## Televisión
* *[[El Informal (programa de televisión)|El informal]]*, Telecinco (2000 - 2002).
* *[[El Club de la Comedia (programa de televisión)|El club de la comedia]]*, Canal Plus.
* *[[7 vidas]]* (1 episodio, 2002).
* *Lady Kaña*, Telemadrid (2004).
* *Un domingo cualquiera*, TVE (2004), con Ramón García.
* *Nuestra mejor canción*, TVE (2004), con Concha García Campoy.
* *[[Splunge]]*, TVE (2005).
* *[[7 días al desnudo]]*, Cuatro (2005 - 2006).
* *Sé lo que hicisteis la última semana / [[Sé lo que hicisteis...]]*, La Sexta (2006 - 2011), con Ángel Martín, Miki Nadal, Dani Mateo, Berta Collado, Rober Bodegas, Alberto Casado y posteriorment Cristina Pedroche.

## Vinclos externos

*  Pachina web de Patricia Conde.
*  Patricia Conde en IMDb.
Falcón (desambigación)

**Falcón** puet fer referencia a:
* o chenero ***[[Falco]]*** d'aus de rapinya, asinas como bellas especies perteneixients a iste chenero:
** ***[[Falco biarmicus]]***, dito comunment **falcón griso**.
** ***[[Falco cherrug]]***, dito comunment **falcón sagrau** u **falcón rodiano**.
** ***[[Falco eleonorae]]***, dito comunment **falcón d'Alionor**.
** ***[[Falco peregrinus]]***, dito comunment **falcón pelegrín** u **falcón monterín**.
** ***[[Falco rusticolus]]***, dito comunment **falcón marín**.
* atras especies perteneixients a atros cheneros d'aus:
** ***[[Buteo buteo]]***, dito comunment **falcón pardo** u **falcón bruno**.
** ***[[Circus cyaneus]]***, dito comunment **falcón azul**.
** ***[[Pernis apivorus]]***, dito comunment **falcón abellero**.
* un estau de Venezuela. Se veiga **[[Estau Falcón]]**.
Mike Newell

**Mike Newell** (nombre artistico de **Michael Cormac "Mike" Newell**), naixiu de Saint Albans (Hertfordshire, Anglaterra) o 28 de marzo de 1942, ye un director y productor cinematografico britanico, con cintas destacadas mientres a suya carrera cinematografica como *[[Four Weddings and a Funeral]]* (1994), *[[Donnie Brasco (cinta)|Donnie Brasco]]* (1997) u *[[Harry Potter and the Goblet of Fire]]* (2005).

## Se veiga tamién
* Cintas dirichidas por Mike Newell.

## Vinclos externos
*  Mike Newell en IMDb.
Dirk Bogarde

**Dirk Bogarde** (nombre artistico de **Derek Jules Gaspard Ulric Niven van den Bogaerde**), naixito de Londres o 28 de marzo de 1921 y muerto en ixa mesma ciudat o 8 de mayo de 1999, estió un actor, escritor y novelista britanico, activo dende 1939 dica 1990, on cintas destacatas como *[[Morte a Venezia]]* (1971) u *[[Song Without End]]* (1960, a on interpretaba a Franz Liszt). Mientres a suya carrera recibió cuantos premios cinematograficos.

## Vinclos externos
*  Dirk Bogarde en IMDb.
José Sanjurjo

**José Sanjurjo Sacanell**, naixito de Pamplona (Navarra) o 28 de marzo de 1872 y muerto en Estoril (Portugal) o 20 de chulio de 1936, estió un militar espanyol, que partecipó en a Guerra Hispano-estausunidense y en a Guerra de Marruecos. Mientres a dictadura de Primo de Rivera, estando cheneral, mandaba a Guardia Civil, y cuan se proclamó a Segunda Republica Espanyola estió uno d'os primeros militars en prestar churamento de fidelidat a o nuevo rechimen (ye facil que en no estar conforme con a evolución politica d'a Monarquía en rematar a dictadura), encara que a escape se convertió en uno d'os suyos prencipals enemigos, protagonizando a dita *[[Sanjurjada]]* en 1932, un *[[pronunciamiento]]* fracasato que remató en o suyo exilio en Portugal. Dende Portugal estió uno d'os prencipals instigadors d'o golpe d'estato militar d'o 18 de chulio de 1936 que, en fracasar, ubrió camín a la Guerra Civil espanyola. Sanjurjo morió o 20 de chulio en un accident de l'avión que lo portaba enta Espanya ta mandar a los sublevatos.

L'aeropuerto de Zaragoza ye adedicato a o cheneral Sanjurjo.
Four Weddings and a Funeral

***Four Weddings and a Funeral*** (títol orichinal en anglés, en aragonés ***Cuatre vodas y un funeral***, estrenada en Aragón con o títol traduciu enta lo castellano de ***Cuatro bodas y un funeral***) ye una cinta britanica de 1994 de cine de comedia romantica, dirichida por Mike Newell, con participación de cuantos actors destacaus, como Hugh Grant, Andie MacDowell, Kristin Scott Thomas, Simon Callow, James Fleet, John Hannah, Charlotte Coleman, David Bower, Corin Redgrave, Anna Chancellor u Rowan Atkinson. A suya banda sonora orichinal ye un treballo de Richard Rodney Bennett, estando la suya dirección de fotografía obra de Michael Coulter y estando producida por Duncan Kenworthy ta las productoras *[[Working Title Films]]* y *[[Channel 4]]*.

Se tracta d'una aclamada producción d'o cine britanico que recibió cuantos premios y nominacions, y que conta en clau de comedia la historia d'un grupo d'amigos que se troban en as succesivas vodas d'os suyos amigos y que preban éls mesmos de trobar as suyas respectivas parellas.

## Se veiga tamién
* Cine en 1994.
* Cintas de 1994.

## Referencias

## Vinclos externos
*  ''Four Weddings and a Funeral'' en Internet Movie Database.
Kristin Scott Thomas

**Kristin Scott Thomas**, naixita de Redruth (Cornualla, Reino Uniu) o 24 de mayo de 1960, ye una actriz britanica, conoixita por as suyas interpretacions en *[[Bitter Moon]]* (1992), *[[Four Weddings and a Funeral]]* (1994) u *[[The English Patient (cinta)|The English Patient]]* (1996), encara que ye actriz dende 1984.

## Vinclos externos

*  Kristin Scott Thomas en IMDb.
Chudicato d'Arborea

O **Chudicato d'Arborea** (*Giuigadu de Arborea* en sardo) estió uno d'os Chudicatos de Cerdenya dende que desaparixió o poder de l'Imperio Bizantín en a isla de Cerdenya dica la suya capitulación o 29 de marzo de 1410 ta estar adhibito a lo reino de Cerdenya, fendo parte asinas d'a Corona d'Aragón y estando o zaguer chudicato sardo en perder a suya independencia.

Tenió a suya primera capital primero en Tharros (dica 1070, cuan ista ciudat fue albandonata) y luego en a ciudat d'Oristán, y mugaba a l'este y a lo sud con o Chudicato de Cáller, a l'este y a o norte con o Chudicato de Torres, y a l'ueste con a mar Mediterrania. Luitó contra a Republica de Pisa y a Republica de Chenova ta mantener a suya independencia, dica que en o sieglo XIV plegoron a Cerdenya os aragoneses, que en zaguerías l'adhibiron a la Corona d'Aragón dimpués de cuantas anyadas de guerras.

Yera una monarquía, y o suy rei recibiba o nombre de *Judex ius dicens* (*qui diz a lei*), d'a on deriva *Chudicato*.
Melchior Ndadaye

**Melchior Ndadaye**, naixiu de Nyabihanga (Muramvya, Burundi) lo 28 de marzo de 1953 y muerto en Bujumbura (Burundi) o 21 d'octubre de 1993 mientres un golpe d'estau, estió un politico burundés, President de Burundi dende o 10 de chulio de 1993 dica lo suyo asasinato, estando lo primer president d'ixe país en estar esleyiu en una eleccions democraticas.

## Vinclos externos
Terence Hill

**Terence Hill** (nombre artistico de **Mario Girotti**) ye un actor italiano, naixiu de Venecia (Veneto, Reino d'Italia) o 29 de marzo de 1939, que prencipió la suya carrera cinematografica en 1951 en o cine italiano, encara que no prenió lo suyo nombre artistico que dica 1967. 

Partecipó en cuantos *[[western]]* (u millor, *[[spaghetti western]]*), a sobén con Bud Spencer como coprotagonista. Cintas destacadas en son *[[Dio perdona... io no!]]* (1968), *[[Lo chiamavano Trinità...]]* (1970) u *[[Il mio nome è nessuno]]* (1973).

## Se veiga tamién
* Cintas dirichidas por Terence Hill.
* Cintas interpretadas por Terence Hill.

## Vinclos externos

* Pachina web oficial de Terence Hill.
*  Terence Hill en Internet Movie Database.
Christopher Lambert

**Christopher Lambert** (nombre artistico de **Christophe Guy Denis Lambert**), naixiu de Nueva York (Nueva York) o 29 de marzo de 1957, ye un actor estausunidense, conoixiu por as suyas actuacions en ** (1984), *[[Highlander]]* (1986) u *[[Vercingétorix: La légende du druide roi]]* (2001).

## Se veiga tamién
* Cintas interpretadas por Christopher Lambert.

## Vinclos externos

* Pachina web oficial.
*  Christopher Lambert en Internet Movie Database.
Brendan Gleeson

**Brendan Gleeson**, naixiu de Dublín o 29 de marzo de 1955, ye un actor irlandés, activo en o cine britanico y en o cine estausunidense dende zaguerías d'os anyos 1990.

En a suya filmografía (con cuantos premios cinematograficos recibius) se puet destacar bellas cintas como *[[Braveheart]]* (1995, Mel Gibson), *[[Gangs of New York]]* (2002, Martin Scorsese), *[[28 Days Later]]* (2002, Danny Boyle) u *[[In Bruges]]* (2008, Martin McDonagh).

## Se veiga tamién
* Cintas interpretadas por Brendan Gleeson.

## Vinclos externos

*  ''Brendan Gleeson'' en Internet Movie Database.
Chuegos Olimpicos de Berlín 1936

Os **Chuegos Olimpicos de Berlín 1936**, conoixitos tamién como **Chuegos d'a XI Olimpiada d'a era moderna**, estioron os Chuegos Olimpicos que se celebroron en Berlín (Alemanya Nazi) dende l'1 d'agosto dica o 16 d'agosto de 1936. I participoron 3.963 esportistas (3.632 varons y 331 de sexo femenín) de 49 países que compitioron en os 21 esportes que estioron olimpicos.

Os Chuegos fuoron inaguraus por Adolf Hitler y intrumentalizaus ta consolidar a imachen d'o rechimen nazi en a escena politica internacional.

## Esportes

### Esportes de demostración
* Arte.
*  Béisbol.
* Vuelo sin de motor.

## Esportistas destacatos

*Jesse Owens, cuatre medallas d'oro en atletismo.
*Hendrika Mastenbroek, tres medallas d'oro y dos d'archent en natación.
*Konrad Frey, tres medallas d'oro, una d'archent y dos de bronce en chimnasia.
*Eugen Mack, cuatro medallas d'archent y una de bronce en chimnasia.
*Karl-Alfred Schwarzmann, tres medallas d'oro y dos d'archent en chimnasia.

## Referencias

## Vinclos externos

* /Pachina web oficial de l'''Olympic Movement''
John Major

:*Iste articlo ye sobre un primer ministro d'o Reino Uniu; ta atros usos, se veiga *'John Major (desambigación)**''.


**John Major''', naixito de Carshalton (Surrey) o 29 de marzo de 1943, ye un politico britanico, que estió ministro d'Hicienda, ministro d'Asuntos Foranos y Primer ministro d'o Reino Uniu.

## Vinclos externos
Astrud Gilberto

**Astrud Gilberto** (nombre artistico d**'Astrud Evangelina Weinert**), naixida de Salvador (Bahia) o 29 de marzo de 1940, ye una cantaire brasilera de *[[bossa nova]]*, considerata una d'os prencipals interpretes d'ixe estilo. A suya canción mas conoixida, *[[The Girl from Ipanema]]* (u *[[Garota de Ipanema]]* en portugués), marca o suyo desarrollo enta lo *[[jazz]]*.

## Vinclos externos
* Pachina web oficial d'Astrud Gilberto.
Maurice Jarre

**Maurice Jarre**, naixiu de León del Roine (Roine, Roine-Alpes, Francia) o 13 de setiembre de 1924 y muerto en Los Angeles (California, Estaus Unius) o 29 de marzo de 2009, estió un compositor y director d'orquesta francés, especializau en as bandas sonoras, con una important obra musical y cuantos premios cinematograficos recibitos.

O suyo fillo Jean Michel Jarre ye musico, compositor y interprete francés de musica electronica, musica ambient y New Age.

## Se veiga tamién
* Cintas con banda sonora orichinal de Maurice Jarre.

## Vinclos externos

*  Maurice Jarre en IMDb.
Paul Henreid

**Paul Henreid** (nombre artistico de **Paul Georg Julius Hernreid ''Ritter'' von Wassel-Waldingau**), naixiu de Trieste (Imperio Austrohongaro, hue en provincia de Trieste, Friuli-Venezia Giulia, Italia) o 10 de chinero de 1905 y muerto en Santa Monica, California, Estaus Unius) o 29 de marzo de 1992, estió un actor y director cinematografico austriaco con una destacada carrera cinematografica, encara que a suya actuación mas conoixida estió interpretando a *Victor Laszlo*, un líder d'a resistencia a o nazismo, en a cinta *[[Casablanca (cinta)|Casablanca]]* (1942).

## Se veiga tamién
* Cintas interpretadas por Paul Henreid.

## Vinclos externos

*  Paul Henreid en Internet Movie Database.
Carl Orff

**Carl Orff**, naixito de Múnich (Reino de Bavera, Imperio Alemán) o 10 de chulio de 1895 y muerto en Múnich (Bavera, Alemanya) o 29 de marzo de 1982, estió un compositor alemán, estando a suya composición mas conoixita *[[Carmina Burana (Carl Orff)|Carmina Burana]]*.

## Vinclos externos
Ernst Jünger

**Ernst Jünger**, naixito de Heidelberg (Imperio Alemán, hue Baden-Wurtemberg, Alemanya) o 29 de marzo de 1895 y muerto en Riedlingen (Baden-Wurtemberg, Alemanya) o 17 de febrero de 1998, estió un filosofo, escritor, novelista y historiador alemán, con cuantos premios recibitos por o suyo treballo, incluyindo-ie o Premio Goethe en 1982.

## Vinclos externos
Mariah Carey

**Mariah Carey**, naixida de Huntington (Nueva York) o 27 de marzo de 1969, ye una cantaire, compositora, productora musical y actriz estausunidense, que prencipió a suya carrera musical en 1990. Con cuantos premios recibius, ye uno d'os artistas musicals con un mas gran numero de ventas de discos en o suyo país.

## Discografía

### Discos d'estudio
* *[[Mariah Carey (disco)|Mariah Carey]]*, (1990).
* *[[Emotions (disco)|Emotions]]*, (1991).
* *[[Music Box]]*, (1993).
* *[[Merry Christmas]]*, (1994).
* *[[Daydream]]*, (1995).
* *[[Butterfly (Mariah Carey)|Butterfly]]* (1997).
* *[[Rainbow (Mariah Carey)|Rainbow]]* (1999).
* *[[Glitter (disco)|Glitter]]* (2001).
* *[[Charmbracelet]]* (2002).
* *[[The Emancipation of Mimi]]* (2005).
* *[[E=MC² (Mariah Carey)|E=MC²]]* (2008).
* *[[Memoirs of an Imperfect Angel]]* (2009).
* *[[Merry Christmas II You]]* (2010).
* *[[Me. I Am Mariah… The Elusive Chanteuse]]* (2014).
* *[[Caution (Mariah Carey)|Caution]]* (2018).

## Filmografía

## Referencias

## Vinclos externos

* Pachina web oficial de Mariah Carey.
*  Mundo Mariah - Pachina web no oficial sobre Mariah Carey.
Hanna Reitsch

**Hanna Reitsch**, naixita de Hirschberg im Riesengebirge (Silesia, Imperio Alemán, hue Jelenia Góra en Polonia) o 29 de marzo de 1912 y muerta en Frankfurt d'o Main (Hesse, Alemanya) o 24 d'agosto de 1979, estió una piloto alemana, militant activa d'o *[[Nationalsozialistische Deutsche Arbeiterpartei]]* d'Adolf Hitler, y que tenió muita importancia en a formación d'a *[[Luftwaffe (Wehrmacht)|Luftwaffe]]* d'o Tercer Reich, a on estió piloto de pruebas, estando condecorada por a suya labor personalment por o propio Hitler con a *[[Cruz de Fierro]]*. En os zaguers días d'a guerra, estió uno d'os zaguers vesitants d'o bunker de Hitler mientres a batalla de Berlín, a on i plegó en un perigloso vuelo dencima d'as linias de l'Exercito Royo y aterrizando en una carrera d'a ciudat.

Mientres os anyos 1960 vivió en Ghana, a on establió una Academia de vuelo sin de motor.

## Vinclos externos
Hilversum

**Hilversum** ye un municipio neerlandés situato en a provincia d'Holanda Septentrional.

A suya población ye de 84.573 habitants (2010) en una superficie de 46,24 km², con una densidat de población de 1.856 hab/km².

## Administración
### Alcaldes

## Vinclos externos

*  Pachina web oficial municipal de Hilversum.
Tractau de París (1856)

:*Iste articlo ye sobre o Tractau sinyau en París o 30 de marzo de 1856, rematando a Guerra de Crimea; ta atros usos, se veiga *'Tractau de París**''.

O **Tractau de París''' ye un tractau internacional sinyau en París o 30 de marzo de 1856 entre l'Imperio Ruso, d'una man, y d'atra man Reino Uniu, Francia, o Reino de Cerdenya-Piemont y l'Imperio Otomán, ta rematar a Guerra de Crimea entre ixas nacions.

## Clausulas sobre a mar Negra
Seguntes o Tractau, a mar Negra se convertiba en un territorio maritimo neutral, a on no se permitiba a presencia d'armadas de cualsiquier país, ni a construcción de fortificacions militars a o suyo canto. Os prencipatos de Moldavia y Vlaquia, encara que continaban en mans de l'Imperio Otomán, teneban mas autonomía dica convertir-se en cuasi independients, estando controlaus por as potencias sinyatarias d'o Tractau, con posibilidat de convocar un referendum ta la suya unificación (a mas, Moldavia recibiba parte d'a Besarabia). Os rusos perdeban asinas influencia en as comunidaz cristianas ortodoxas de l'Imperio Otomán, deixando d'estar consideraus os suyos protectors naturals, como miraba de fer o paneslavismo.

## Clausulas sobre a mar Baltica
En a mar Baltica, as islas Åland, que feban parte d'o Gran Ducau de Finlandia (ocupau por l'Imperio Ruso), tamién se convertiban en territorio desmilitarizau, ubrindo asinas o golfo de Finlandia a un posible ataque contra Rusia.

## A Comisión d'o Danubio
O Tractau establió a libre navegación por o río Danubio, establindo-se a Comisión d'o Danubio, que estió a primera organización internacional y que ye l'alacet d'o Dreito Internacional.

## Declaración complementaria de Dreito maritimo
Antiparte, Francia y o Reino Uniu sinyoron una declaración común sobre cuantas cuestions de Dreito maritimo, consecuencia d'os alcuerdos que heban sinyau ta la Guerra de Crimea, y seguntes a cuala:

* Yera prohibida a patente de corso ta apoderar-se de biens propiedat de civils nacionals d'un estau en guerra y fer-ne botín (en actos prou amanaus a la piratería).
* Yera prohibiu apoderar-se se biens propiedat de belicherants en barcos neutrals y tamién de biens propiedat de neutrals en barcos belicherants.
* Tamién bi heban bellas clausulas relativas a o bloqueyo maritimo en caso de guerra.

Encara que ista declaración yera nomás un alcuerdo bilateral, cuantos países s'adibioron a las suyas clausulas, convertindo-se dimpués en un autentico tractau internacional multilateral. A suya primera aplicación practica estió poco dimpués, en prencipiar a Guerra Civil estausunidense.

## Dentrada en vigor
O tractau dentró en vigor o 16 d'abril de 1856.

## Vinclos externos
*  Texto d'o Tractau de París de 1856.
*  Texto d'o Tractau de París de 1856.
Céline Dion

**Céline Dion** (nombre artistico de **Céline Marie Claudette Dion**), naixita de Charlemagne (Québec, Canadá) o 30 de marzo de 1968, ye una cantaire quebequesa que prencipió a suya carrera cantando en francés encara que dende os anyos 1990, con o suyo exito en Estaus Unius, prencipió a cantar en anglés. Ye una d'as artistas con mas discos venditos arredol d'o mundo.
Tracy Chapman

**Tracy Chapman**, naixida de Cleveland (Ohio) o 30 de marzo de 1964, ye una cantaire, musico y compositora estausunidense de musica folk, blues y rock alternativo.

## Vinclos externos

* Pachina web oficial de Tracy Chapman.
Eric Clapton

**Eric Patrick Clapton**, naixiu de Ripley (Surrey, Reino Uniu) lo 30 de marzo de 1945, ye un musico (guitarra), cantaire y compositor britanico de rock y blues.

## Vinclos externos

* Pachina web oficial d'Eric Clapton.
Tom Sharpe

**Tom Sharpe**, naixito de Londres o 30 de marzo de 1928, y muerto en Llafranc,  (Baix Empordà), Catalunya. Estió un escritor novelista, fotografo, militar y  profesor britanico, muit conoixito como escritor humoristico-satirico dende l'exito d'a suya obra *Wilt* (1976).

## Bibliografía
### Porterhouse Blue
**[[Porterhouse Blue]]* (1974), ISBN 9780871132796.
**[[Grantchester Grind]]* (1995), ISBN 9780099466543.

### Wilt series
**[[Wilt (novela)|Wilt]]* (1976), ISBN 9780879517342.
**The Wilt Alternative* (1979), ISBN 9780394726212.
**Wilt On High* (1984), ISBN 9780099466482.
***Wilt in Triplicate* (omnibus) (1996), ISBN 9780436204159.
**Wilt in Nowhere* (2004), ISBN 9780099481737.
**The Wilt Inheritance* (2010), ISBN 9780091796969.

### Atras novelas
* *[[Riotous Assembly]]* (1971), ISBN 9780871131430.
* *Indecent Exposure* (1973), ISBN 9780871131423.
* *[[Blott on the Landscape]]* (1975), ISBN 9780879519278.
* *[[The Great Pursuit]]* (1977), ISBN 9780879517335.
* *[[The Throwback]]* (1978), ISBN 9780330260121.
* *Ancestral Vices* (1980), ISBN 9780330266352.
* *Vintage Stuff* (1982), ISBN 9780099435549.
* *The Midden* (1996), ISBN 9780879519285.
* *The Gropes* (2009), ISBN 9780091930905.
Consello Nazional d'a Chobentú d'Aragón

O **Consello Nazional d'a Chobentú d'Aragón** (*Consello Nacional d'a Choventut d'Aragón* en a ortografía oficial de l**[[Academia Aragonesas d'a Luenga]]''), tamién conoixito por os suyos nombres en [[idioma castellano|castellano]] (''Consejo Nacional de la Juventud de Aragón'') y [[idioma catalán|catalán]] (''Consell Nacional de la Joventut d'Aragó''), ye una entidat de Dreito Publico, con personalidat churidica propia, creata en [[marzo]] de [[1985]] por ley d'as [[Corz de Aragón]].

Configura-se como organo de relación en os temas de [[choventut]] con as entidaz publicas d'[[Aragón]] y, especialment, con a [[Deputación Cheneral d'Aragón]] a través de l'[[Instituto Aragonés d'a Choventut]]. Entre os suyos fines destacan o fomento de l'[[asociacionismo]], a esfensa d'os intereses globals d'a choventut, y a promoción de marcos chenerals d'actuación conchunta d'as asociacions.

La entidat se estructura en dos organos colechiados propios: l**Asamblea* y la *Comisión Permanent*.

== Vinclos externos ==
*[http://www.cnja.org/ Pachina web oficial d'o *Consello Nazional d'a Chobentú d'Aragón'']
Paul Verlaine

**Paul Marie Verlaine**, naixito de Metz (Mosela, Lorena) o 30 de marzo de 1844 y muerto en París (Isla de Francia) o 8 de chinero de 1896, estió un poeta francés. Estió l'inventor d'a expresión *[[Os poetas malditos]]* ta referir-se a cuantos poetas franceses de zaguerías d'o sieglo XIX.

## Vinclos externos
Stanisław Leśniewski

**Stanisław Leśniewski**, naixito de Serpukhov (Imperio Ruso, hue oblast de Moscú, Rusia) o 30 de marzo de 1886 y muerto en Varsovia (Polonia) o 13 de mayo de 1939, estió un filosofo y matematico polaco, una d'as mas destacatas personalidaz d'a Lochica, que con Jan Łukasiewicz y Alfred Tarski facioron d'a Universidat de Varsovia mientres os anyos 1920 y 1930 o prencipal centro d'investigacions d'o mundo sobre a ciencia d'a Lochica matematica.

## Vinclos externos
Jean Giono

**Jean Giono**, naixito de Manòsca (Alpes d'Alta Provenza, Provenza-Alpes-Costa Azul, Occitania) o 30 de marzo de 1895 y muerto en ixa mesma localidat o 9 d'octubre de 1970, estió un escritor y novelista francés.

## Obras
### Novelas
* 1929: *Colline*.
* 1929: *Un de Baumugnes*.
* 1930: *Regain*.
* 1930: *Naissance de l'Odyssée*.
* 1931: *Le Grand Troupeau*.
* 1932: *Jean le Bleu*.
* 1932: *Solitude de la pitié*.
* 1934: *Le Chant du monde*.
* 1936: *Que ma joie demeure*.
* 1937: *Batailles dans la montagne*.
* 1941: *Pour saluer Melville*.
* 1943: *L'eau vive*.
* 1947: *Un roi sans divertissement*.
* 1947: *Noé*.
* 1948: *Fragments d'un paradis*.
* 1949: *Mort d'un personnage*.
* 1949: *Les Âmes fortes*.
* 1951: *Les Grands Chemins*.
* 1951: *[[Le Hussard sud le toit (novela)|Le Hussard sud le toit]]*.
* 1952: *[[Le Moulin de Pologne]]*.
* 1953: *L'homme qui plantait des arbres*.
* 1957: *Le Bonheur fou*.
* 1958: *Angelo*.
* 1958: *Hortense ou l'Eau vive*.
* 1965: *Deux cavaliers de l'orage*.
* 1966: *Le Déserteur*.
* 1968: *Ennemonde et Autres Caractères*.
* 1970: *L'Iris de Suse*.
* 1972: *Les Récits de la demi-brigade*.
* 1977: *Faust au village*.
* 1991: *Le Bestiaire*.

### Teatro
* 1943: *Le bout de la Route – Lanceur de Graines – La Femme du boulanger*.
* 1947: *Le Voyage en calèche*.
* 1959: *Domitien, suivi de Joseph à Dothan*.
* 1974: *Le Cheval fou*.

### Poesía
* 1923: *Accompagne de la flute*.
* 1969: *La Chute des Anges, Fragment d'un Déluge, Le Cœur-Cerf*.

## Referencias
Wieringen

**Wieringen** ye un municipio neerlandés situau en a provincia d'Holanda Septentrional.

A suya población ye de 8.639 habitants (2010) en una superficie de 212,50 km², con una densidat de población de 322 hab/km².

## Administración
### Alcaldes

## Vinclos externos

*  Pachina web oficial municipal de Wieringen.
Woody Allen

**Woody Allen** (nombre artistico d**'Allen Stewart Konigsberg**), naixiu de Nueva York (Nueva York) o 30 de noviembre de 1935, ye un actor, director cinematografico, guionista y musico estausunidense.

## Premios
En 1977 Woody Allen fue nominau a l'Oscar a o Millor Actor por a suya interpretación en *[[Annie Hall]]*, una cinta dirichida por o mesmo Woody Allen y en o 2002 estió premiau con o Premio Prencipe d'Asturias d'as Artes.

## Referencias

## Se veiga tamién
* Cintas dirichidas por Woody Allen.

## Vinclos externos

*  Pachina web de Woody Allen.
*  Woody Allen en Internet Movie Database.
Chuegos Olimpicos de 1940

Os **Chuegos Olímpicos de 1940** yeran os **Chuegos d'a XII Olimpiada d'a era moderna**, pero no se podioron celebrar. En primeras Tokio (Chapón) yera a ciudat a on se teneban que celebrar, pero fuoron cancelatos en 1937 por a Segunda Guerra Chino-chaponesa. Os miembros d'o COI, substituyoron Tokio por a ciudat finlandesa de Helsinki (Finlandia) pero tampoco no se podioron celebrar por a Segunda Guerra Mundial.
Ewan McGregor

**Ewan McGregor** (nombre artistico d**'Ewan Gordon McGregor**), naixiu de Perth (Escocia) o 31 de marzo de 1971, ye un actor escocés, conoixiu por a suya interpretación en a cinta *[[Trainspotting]]* (1996) y por o suyo papel d*'Obi-Wan Kenobi* en a serie de cintas *[[Star Wars Episode IV: A New Hope|Star Wars]]*.

## Se veiga tamién
* Cintas interpretadas por Ewan McGregor.

## Vinclos externos

*  Ewan McGregor en Internet Movie Database.
César Gaviria

**César Agusto Gaviria Trujillo**, naixiu de Pereira (Risaralda) o 31 de marzo de 1947, ye un politico colombiano que estió ministro y tamién President de Colombia (1990-1994), amás de Secretario Cheneral d'a Organización d'os Estaus Americanos (1994-2004). Ye militant d'o *[[Partido Liberal Colombiano]]*.

## Vinclos externos
Joseph Haydn

**Franz Joseph Haydn**, naixiu de Rohrau (Baixa Austria, Sacro Imperio Romano Chermanico) lo 31 de marzo de 1732 y muerto en Viena (Imperio Austriaco) lo 31 de mayo de 1809, estió un compositor y musico (clavecín y vriolín) austriaco.

## Se veiga tamién
* Cancions con musica de Joseph Haydn.

## Vinclos externos
Christopher Walken

**Christopher Walken** (nombre artistico de **Ronald Walken**), naixiu de Nueva York (Nueva York) o 31 de marzo de 1943, ye un actor estausunidense, con cuantos premios recibius y con participación en cintas como *[[Annie Hall]]* (1977, Woody Allen), *[[King of New York]]* (1990, Abel Ferrara) u *[[Pulp Fiction]]* (1994, Quentin Tarantino).

## Premios
O actor Christopher Walken recibió en 1978 o Premio Oscar a o Millor Actor Segundario por a suya interpretación en a cinta *[[The Deer Hunter]]*, dirichita por Michael Cimino.

## Filmografía

## Se veiga tamién
* Cintas interpretadas por Christopher Walken.

## Vinclos externos

*  Christopher Walken en Internet Movie Database.
Benedet XIV

:*Iste articlo ye sobre o Papa Benedet XIV; ta atros usos, se veiga *'Benedet XIV (desambigación)**''.


**Prospero Lambertini**, esleito [[Papa]] con o nombre de **Benedet XIV*' (en [[latín]] *Benedictus XIV*, en [[Idioma italiano|italiano]] *Benedetto XIV''), estió un Papa d'a Ilesia Catolica, dende o 17 d'agosto de 1740 dica la suya muerte. Yera naixito de Bolonya (Estaus Pontificios) o 31 de marzo de 1675 y morió en Roma (Estaus Pontificios) o 3 de mayo de 1758.

## Vinclos externos
Pío IV

**Giovanni Angelo Medici di Marignano**, esleito Papa con o nombre de **Pío IV** (en latín *Pius IV*, en italiano *Pio IV*), estió un Papa d'a Ilesia Catolica, dende o 25 d'aviento de 1559 dica a suya muerte. Yera naixito de Milán (Ducau de Milán) o 31 de marzo de 1499 y morió en Roma (Estaus Pontificios) o 9 d'aviento de 1565.

## Vinclos externos
Frederico V de Dinamarca

:*Iste articlo ye sobre o rei *'Frederico V de Dinamarca**; ta atros usos, se veiga **Frederico V**''.


**Frederico V de Dinamarca''', naixito de Copenaguen o 31 de marzo de 1723, y muerto en o palacio de Christiansborg (tamién en a ciudat de Copenaguen) o 13 de chinero de 1766, estió rei de Dinamarca. Puyó a lo trono o 6 d'agosto de 1746 substituyindo a lo suyo pai Cristián VI y bi continó dica a suya propia muerte.

## Vinclos externos
Henrique II de Francia

:*Iste articlo ye sobre o rei *'Henrique II de Francia**; ta atros usos, se veiga **Henrique II**''.


**Henrique II de Francia''', naixito d'o castiello de Saint-Germain-en-Laye (Saint-Germain-en-Laye, Reino de Francia) o 31 de marzo de 1519 y muerto en París o 10 de chulio de 1559, estió un rei de Francia, dende o 31 de marzo de 1547 luego d'a muerte d'o suyo pai Francisco I dica la suya propia muerte.

## Vinclos externos
Gary Busey

**Gary Busey**, naixiu de Goose Creek (hue Baytown, Texas) o 29 de chunio de 1944, ye un actor estausunidense.

## Premios
L'actor Gary Busey fue nominau en 1978 a l'Oscar a o Millor Actor por o suyo papel en a cinta *[[The Buddy Holly Story]]*, dirichita por Steve Rash.

D'entre a suya filmografia como actor, puden mencionar-se las suyas interpretacions en bellas cintas como *[[Dirty Little Billy]]* (1972, Stan Dragoti), *[[The Gumball Rally]]* (1976, Charles Bail), *[[Foolin' Around]]* (1980, Richard T. Heffron), *[[Silver Bullet (cinta)|Silver Bullet]]* (1985, Dan Attias), *[[Lethal Weapon]]* (1987, Richard Donner), *[[Predator 2]]* (1990, Stephen Hopkins), *[[Point Break]]* (1991, Kathryn Bigelow), *[[Under Siege]]* (1992, Andrew Davis), *[[Man with a Gun (cinta de 1995)|Man with a Gun]]* (1995, David Wyles), *[[Steel Sharks]]* (1997, Rodney McDonald), *[[Fear and Loathing in Las Vegas (cinta)|Fear and Loathing in Las Vegas]]* (1998, Terry Gilliam), *[[Slap Shot 2: Breaking the Ice]]* (2002, Steve Boyum), *[[El Padrino (cinta)|El Padrino]]* (2004, Damian Chapa), *[[The Hard Easy (cinta)|The Hard Easy]]* (2006, Ari Ryan), *[[Entourage (cinta)|Entourage]]* (2015, Doug Ellin), u *[[Mamaboy]]* (2017, Aaron Leong).

## Se veiga tamién
* Cintas interpretadas por Gary Busey.

## Vinclos externos

*  Gary Busey en Internet Movie Database.
Roy Scheider

**Roy Scheider** (nombre artistico de **Roy Richard Scheider**), naixiu d'Orange (Nueva Jersey) o 10 de noviembre de 1932 y muerto en Little Rock (Arkansas) o 10 de febrero de 2008, estió un actor estausunidense.

D'entre la suya filmografía como actor, pueden mencionar-se bellas cintas como *[[The French Connection (cinta)|The French Connection]]* (1971, William Friedkin), *[[Jaws (cinta)|Jaws]]* (1975, Steven Spielberg), *[[Marathon Man (cinta)|Marathon Man]]* (1976, John Schlesinger), *[[Jaws 2]]* (1978, Jeannot Szwarc), *[[All That Jazz (cinta)|All That Jazz]]* (1979, Bob Fosse), *[[52 Pick-Up]]* (1986, John Frankenheimer), *[[The Russia House (cinta)|The Russia House]]* (1990, Fred Schepisi), *[[The Rainmaker (cinta de 1997)|The Rainmaker]]* (1997, Francis Ford Coppola), u *[[Citizen Verdict]]* (2003, Philippe Martinez).

## Premios
O actor Roy Scheider fue nominau en 1979 a l'Oscar a o Millor Actor por o suyo papel en a cinta *[[All That Jazz (cinta)|All That Jazz]]*, dirichida por Bob Fosse.

## Se veiga tamién
* Cintas interpretadas por Roy Scheider.

## Vinclos externos

* Pachina web oficial de Roy Scheider.
*  Roy Scheider en Internet Movie Database.
Hal Ashby

**Hal Ashby** (nombre artistico de **William Hal Ashby**), naixiu d'Ogden (Utah) o 2 de setiembre de 1929 y muerto en Malibu (California) o 27 d'aviento de 1988, estió un director cinematografico y montador cinematografico estausunidense.

## Filmografía
* 1970: *[[The Landlord]]*.
* 1971: *[[Harold and Maude]]*.
* 1973: *[[The Last Detail]]*.
* 1975: *[[Shampoo (cinta)|Shampoo]]*.
* 1976: *[[Bound for Glory (cinta)|Bound for Glory]]*.
* 1978: *[[Coming Home]]*.
* 1979: *[[Being There]]*.
* 1981: *[[Second-Hand Hearts]]*.
* 1982: *[[Lookin' to Get Out]].
* [[1983]]: *Let's Spend the Night Together*.
* [[1984]]: *Solo Trans*.
* [[1985]]: *The Slugger's Wife*.
* [[1986]]: *8 Million Ways to Die*.
* [[1988]]: *Jake's Journey''.

## Se veiga tamién
* Cintas con montache de Hal Ashby.

## Vinclos externos
*  Hal Ashby en Internet Movie Database.
Pulso

O **pulso** (d'o latín *< pulsus*) ye a parti d'o tozuelo situata entre a orella, o caixo y o uello.

## Golpes y contusions
Ya que o pulso ye muit a mán a o cranio y tien poco ueso cranial, ofreixe poca resistencia a os golpes.

Por ixo, un golpe cerenyo i puet causar contusions, inflamacions, trestuques oculars, perdua d'audición, rotura de vasos sanguinios importants, cefaleas, migranyas, mareyos, perduas de conoiximiento, y en bels casos comas irreversibles u incluso a muerte.

## Referencias

## Vinclos externos
* O pulso en emedicinehealth.
Tozuelo

O **tozuelo** u **cabeza** d'un animal ye a parti anterior d'o cuerpo que contien a boca, o cerebro y diversos organos sensorials (por un regular organos de visión, oída, olfacto y gusto).

Os animals mas simples, como los que presentan simetría radial (esponchas, cnidarios y ctenoforos) no poseyen tozuelo, pero sí que en tienen a mayoria d'as formas con simetría bilateral; istos animals poseyen un eixe anteroposterior de traza que en a parti anterior d'o cuerpo s'acumulan o cerebro y os organos sensorials, o que los fa capables de reaccionar con rapideza. O grau de cefalización ye variable en os diferents fílums bilaterals; muitos poseyen un tozuelo incipient (platihelmintos, anelidos, nematodes, moluscos, etc.). O maximo grau de cefalización se da en artropodos (mas que mas insectos) y vertebratos; en istos animals, o tozuelo ye netament esferenciato d'a resta d'o cuerpo y provisto d'organos sensorials muit eficients. Adintro d'os bilaterals, bi ha tamién grupos sin de tozuelo (bivalvos, briozoos, equinodermos, etc.)

## Notas


## Referencias

## Bibliografía
* C.P.J.Hickman *Principios Integrales De Zoologia - 10ª Ed*. McGraw-Hill. 1998.
* Natividad Ferrer Marí, Miguel Gracia Vicente, Manuel Medina Martínez *Bachillerato. Biología y Geología* Bruño, 2008.

## Vinclos externos
* Deformidatz estructurals d'o tozuelo.
Cuello

O **cuello** (d'o latín *< cŏllis*) ye a parti d'o cuerpo de diversos grupos de vertebratos (anfibios, reptils, aus y mamifers) que une o tozuelo con o torso. En o ser humán y en a mayor parte d'os vertebratos, o cuello apareixe clarament esferenciato, encara que no ye asinas en atros animals, en que puet estar nomás una simpla articulación d'o cuerpo.

Tamién se conoixe como **pezcuezo** u **pezcollo** u **baticuello** como termin chenerico y mas que mas fendo referencia a dita sección anatomica en animals.

## O suyo orichen
En a evolución, o cuello fació a suya aparición en os fósils d'o Cambrico, mientres a Era Paleozoica, cuan apareixioron os primers animals que desarrolloron garras ta desplazar-se por o medio terrestre, os protoanfibios, estando o primer rechistro fósil conoixito o *[[Tiktaalik roseae]]*, una especie que vivió fa 383 millons d'anyadas.

## Notas


## Referencias

## Vinclos externos
Tronco (anatomía)

:*Esta pachina tracta sobre o tronco d'o cuerpo. Pa o tronco d'os árbols se veiga [[tronco]].*

O **tronco** ye, en anatomía, una d'as partis fundamentals d'o cuerpo chunto a o tozuelo y os miembros. En a suya parti superior se troba o tozuelo, y d'os suyos costatos salen os miembros superiors u toracicos d'alto, y os miembros inferiors u pelvianos d'abaixo.

Tanto dende d'un punto de vista topografico como funcional o escleto d'o tronco s'organiza en columna vertebral, tórax y pelvis:

* Columna vertebral
:Eixe fundamental d'o cuerpo, central y posterior.

* Tórax
:Caixa osia elastica que contiene os polmons y o corazón, y en a parti superior d'a cual se fixan os miembros superiors u toracicos a traviés d'a cintura escapular, primer segmento d'o miembro correspondient. Ye decir, a cintura escapular no perteneixe a o tórax.
:O tórax lo forman:
:# Porción dorsal d'a columna vertebral, por dezaga.
:# O esternón, debant y d'alto, en o centro.
:# As costiellas, por dezaga, debant y en os costatos.

* Pelvis
:Especie de receptaclo en a parti inferior d'o tronco conformato por:
:# Os coxals
:# O sacro
:# O cóccix
:Os coxals d'a pelvis son a mas a cintura pelviana que fixa os miembros inferiors a o tronco, mientres que sacro y cóccix son a fin d'a columna vertebral.
:Entre a pelvis y o tórax se troba en l'individuo vivo l'abdomen, de parez esencialment musculars.

O tronco aloxa os organos de l'aparato cardiopulmonar (corazón, pulmons y grans vasos), y os organos responsables d'a dichestión (estomago, bodiellos) y glandulas anexas (figado, pancreas). A mas contiene l'aparato urinario (rinyons, vuixiga), y l'aparato reproductor femenín (utero, ovarios, trompas de Falopio).

## Notas


## Referencias
Extremidat

As **extremidaz** son organos externos, por un regular articulatos, que a mayoría d'os animals emplegan como meyo de locomoción. Vulgarment, se dicen patas en os animals no humans.

As extremitaz se pueden dividir en **[[extremidat superior|superiors]]** (brazos) y **[[extremidat inferior|inferiors]]** (garras) en o caso d'os animals bipedos, com os humans, y en anteriors y posteriors en o caso d'os cuadrupedos, como os cans u os gatos.

## Referencias
Magdeburgo

**Magdeburgo** (*Magdeburg* en alemán y oficialment, en baixo alemán *Meideborg*) ye una ciudat-districto en o Estau de Saxonia-Anhalt, d'o cual en ye a suya capital.

A suya población ye de 230.047 habitants (2008) en una superficie de 200,94 km², con una densidat de población de 1.143 hab/km².

A localidat ye situata a o canto d'o río Elba, a 43 metros d'altaria sobre o livel d'a mar.

## Puestos d'intrés
* Seu (*Magdeburger Dom*).
* Monesterio d'a nuestra sinyora (*Kloster Unser Lieben Frauen*).
* Ilesia de Sant Per (*Sankt-Petri-Kirche*).
* Kiek in de Köken.
* Grüne Zitadelle.

## Personalidaz naixitas de Magdeburgo
* Otto von Guericke, fisico.

## Localidaz achirmanatas
* 1977:  Sarajevo (Bosnia y Hercegovina).
* 1987:  Brunswick (Baixa Saxonia, Alemanya).
* 2003:  Nashville (Tennessee, Estaus Unius).
* 2008:  Zaporijia (Ucraína).
* 2008:  Radom (Polonia).
* 2008:  Harbin (China).

## Vinclos externos

* Pachina web oficial municipal de Magdeburgo.
Royal Air Force

A **Royal Air Force** (*Reyal Fuerza Aeria* en aragonés) u **RAF** ye a Fuerza aeria d'as Fuerzas Armadas d'o Reino Uniu. Chunto con o *[[British Army]]* (Exercito de Tierra) y a *[[Royal Navy]]* (Armada) ye una d'as brancas d'as *[[British Armed Forces]]*.

A *Royal Air Force* s'establió l'1 d'abril de 1918, mientres a Primera Guerra Mundial, por a fusión d'os anteriors *[[Royal Flying Corps]]* (un servicio u branca de l'Exercito de Tierra britanico) y *[[Royal Naval Air Service]]* (que dependeba d'a *Royal Navy*), y estió a primera Fuerza aeria independient d'o mundo. Mientres a Segunda Guerra Mundial tenió un important papel en a luita contra a *[[Luftwaffe (Wehrmacht)|Luftwaffe]]* d'o Tercer Reich, destacando a dita *[[Batalla d'Anglaterra]]* dende chunio de 1940 dica mayo de 1941, a on partecipó o *[[Royal Air Force Fighter Command]]*, u os bombardeyos aerios masivos sobre o territorio alemán ta destruyir a capacidat industrial alemana, istos zagueros feitos por l'atra branca especifica d'a RAF, o *[[Royal Air Force Bomber Command]]*, que con o *[[Royal Air Force Fighter Command]]* ta la cazata estioron os prencipals *Mandos* u brancas d'a RAF mientres a guerra.

Fan parte d'a RAF, alto u baixo, 32.940 militars actius (2020) y 738 avions operatius en 2021.

## Referencias

## Vinclos externos
Tirpitz (acuirazau)

O ***Tirpitz*** estió un vaixiello d'a *[[Kriegsmarine]]*, l'Armada d'o Tercer Reich, mientres a Segunda Guerra Mundial, que recibió o suyo nombre en a honor d'o almirant Alfred von Tirpitz (1849-1930), uno d'os fundadors d'a *[[Kaiserliche Marine]]* luego d'a unificación d'Alemanya. Estió un acuirazau de 43.000 toneladas de desplazamiento (56.000 a plena carga de carburant y armamento) que podeba fer cuasi 31 nyudos de velocidat, con un potent blindache. En ixe inte, estió o mas gran acuirazau d'as armadas europeas.

O *Tirpitz*, encara que os treballos ta la suya construcción prencipioron en 1935, cuan Adolf Hitler prencipió un ambicioso programa militar ta o Tercer Reich, no lo botoron dica l'1 d'abril de 1939 en Wilhemshaven, en una ceremonia presidita por o mesmo Hitler, estando a madrina d'o vaixiello Ulrich von Hassell, filla d'Alfred von Tirpitz (y que, a la fin, estió asasinada por os nazis en fer parte d'a Resistencia alemana a o nazismo y partecipar en o atentau d'o 20 de chulio de 1944 contra Hitler); sindembargo, no rematoron as obras ta dotar-lo d'os suyos sistemas d'armamento dica o 25 de febrero de 1941.

Mientres a guerra, a *[[Kriegsmarine]]* decidió no ninviar pas a iste vaixiello a la luita en a mar d'o Norte como heba feito con o *[[Bismarck (acuirazau)|Bismarck]]*, encara que estió en as costas de Noruega, estando asinas una amenaza latent ta os convois de suministros militars ninviaus por os Aliaus occidentals ta a Unión Sovietica. Os britanicos prencipioron cuantas operacions ta prebar de destruyir o vaixiello, que en zaguerías fue destruito o 12 de noviembre de 1944 por un ataque d'o *[[Royal Air Force Bomber Command]]* d'a *[[Royal Air Force]]* britanica. emplegando bombas especials disenyadas por Barnes Wallis.

## Vinclos externos
* Tirpitz Museum Alta.
Paolo Bettini

**Paolo Bettini**, naixito de Cecina (provincia de Livorno, Toscana) l'1 d'abril de 1974, ye un ciclista italiano, con cuantas victorias en as grans prebas clasicas d'o ciclismo. Corrió como profesional dende 1997 dica 2008, y dimpués se convertió en seleccionador de l'equipo italiano de Ciclismo en carretera. Ye l'unico corredor en ganar tres vegatas a Copa d'o Mundo de ciclismo en carretera (2002 a 2004), y ganó a medalla d'oro en os Chuegos Olimpicos d'Atenas en 2004, a mas d'o Campionato d'o Mundo de ciclismo en carretera en 2006 y en 2007.

Estió premiato con o titulo de Comendatore d'a Orden a o Merito d'a Republica Italiana por as suyas victorias en o ciclismo.

## Vinclos externos

## Referencias
Barry Sonnenfeld

**Barry Sonnenfeld**, naixiu de Nueva York (Nueva York, Estaus Unius) l'1 d'abril de 1953, ye un director cinematografico, director de fotografía y productor cinematografico estausunidense, con participación en cintas como *[[Throw Momma from the Train]]* (1987, director de fotografía), *[[The Addams Family]]* (1991, director), *[[Men in Black (cinta de 1997)|Men in Black]]* (1997, director) u *[[Wild Wild West]]* (1999, director y productor).

## Se veiga tamién
* Cintas dirichidas por Barry Sonnenfeld.

## Vinclos externos
*  Barry Sonnenfeld en Internet Movie Database.
Mario Botta

**Mario Botta**, naixito de Mendrisio (cantón d'o Tesino) l'1 d'abril de 1943, ye un arquitecto suizo, con cuantos edificios destacados arredol d'o mundo. En os inicios d'a suya carrera arquitectonica, treballó con Le Corbusier.

## Vinclos externos
Ferruccio Busoni

**Ferruccio Busoni** (*Dante Michelangelo Benvenuto Ferruccio Busoni*), naixito d'Empoli (ciudat metropolitana de Florencia, Toscana, Reino d'Italia) l'1 d'abril de 1866 y muerto en Berlín (Republica de Weimar) o 27 de chulio de 1924 estió un compositor, musico (piano) y director d'orquesta italiano. Ye un compositor d'o Romanticismo.

## Vinclos externos
Debbie Reynolds

**Debbie Reynolds** (nombre artistico de **Mary Frances Reynolds**), naixita d'El Paso (Texas) l'1 d'abril de 1932 y muerta en Los Ángeles (California) o 28 d'aviento de 2016, estió una actriz, cantaire y bailarina estausunidense, conoixita por a suya participación en cintas como *[[Singin' in the Rain]]* (1952), y que en 1969-1970 teneba un *show* propio en *[[The Debbie Reynolds Show]]*.

Tenió un fillo y una filla, Carrie Fisher, que tamién estió una conoixita actriz.

## Vinclos externos

*  Debbie Reynolds en IMDb.
Max Ernst

**Max Ernst**, naixito de Brühl (Imperio Alemán, hue Renania d'o Norte-Westfalia en Alemanya) o 2 d'abril de 1891 y muerto en París (Isla de Francia, Francia) l'1 d'abril de 1976, estió un pintor y escultor alemán, destacato representant d'o Surrealismo y d'o Dadaismo.

## Vinclos externos
Marvin Gaye

**Marvin Gaye** (nombre artistico de **Marvin Pentz Gay, Jr.**), naixiu de Washington, DC o 2 d'abril de 1939 y muerto en Los Angeles (California) l'1 d'abril de 1984, estió un cantaire, compositor, musico (batería, sintetizador, piano) y productor musical estausunidense de rhythm and blues, musica soul, doo-wop, funk u quiet storm. Ye un d'os principals representants d'o clamau *[[soniu Motown]]*. Interprete destacau y con una exitoa carrera musical, yera conoixiu como *lo Prencipe d'o Soul*.

## Referencias

## Vinclos externos
Centro

**Centro** puet referir-se a:

* O punto interior que equidista, alto u baixo, d'o perimetro de una fegura.

## Matematicas
* **[[Centro (cheometría)]]**
* **[[Centro (alchebra)]]**

## Fisica
* **[[Centro de gravedat]]**

## Biolochía
* **[[Sistema niervoso|Centro niervoso]]**
* **Centro optico**

## Pedagochía
* **[[Centros de intrés]]** (metodo pedagóchico)

## Divisions administrativas
* En Aragón, o districto Centro de Zaragoza.
* En Archentina, a Rechión Centro, o Microcentro d'a ciudat de Buenos Aires y tamién o **[[Centro (Tucumán)|Barrio Centro]]** d'a ciudat de San Miguel de Tucumán.
* En Colombia: **[[Provincia de Centro|Centro]]**, provincia d'o Departamento d'o Cauca.
* En Espanya, o **[[Getafe Centro|Barrio Centro]]** d'a ciudat de Getafe.
* En Espanya, o **[[Districto Centro (Madrit)|Districto Centro]]** d'a ciudat de Madrit.
* En Francia, a rechión de **[[Centro (Francia)|Centro]]** (*Centre*, en francés).
* En Mexico, o **[[Centro Historico de Ciudat de Mexico|Centro Historico d'a ciudat de Mexico]]**.
* En Uruguai, o **[[Centro (Montevideo)|Centro]]**, barrio d'a ciudat de Montevideo.

## Politica
* **[[Centro politico]]**: tendencia u agrupación politica d'ideolochía intermeya entre a dreita y a ezquierda.
* ***[[Unión de Centro Democrático]]***, un antigo partiu politico espanyol.

## Costumbres
* **Centro (como puesto de reunión)**: punto a on que a sobén se reúnen os miembros d'una sociedat u corporación.
* **[[Centro histórico|Centro de una ciudad]]**: o punto u as carreras prencipals d'una población
* **[[Centro comercial]]**

## Esportes
* **Centro**: pase de pilota entre chugadors.

## Se veiga tamién
* Central
* Punto meyo (cheometría)
* Punto meyo (filosofía)
Ali MacGraw

**Ali MacGraw** (nombre artistico d**'Alice MacGraw**), naixida de Pound Ridge (Nueva York) l'1 d'abril de 1939, ye una actriz estausunidense, con participación en cintas importants como *[[Love Story (cinta de 1970)|Love Story]]* (1970) y en series de televisión como *[[Dynasty]]* (1985).

## Se veiga tamién
* Cintas interpretadas por Ali MacGraw.

## Vinclos externos

*  Ali MacGraw en Internet Movie Database.
Milan Kundera

**Milan Kundera**, naixito de Brno (Checoslovaquia, hue Chequia) o 1 d'abril de 1929, ye un escritor checo con nacionalidat francesa, que escribe indistintament en checo y en francés. Mientres a suya carrera literaria ha recibito cuantos premios literarios.